proxectonos/corpus_dominio_legal_administrativo_tmp huggingface dataset:
DECRETO 344/2009, do 2 de xullo, polo que se desafecta do dominio público un inmoble situado na rúa Montero Ríos do concello de Pontevedra.
CONSELLERÍA DE FACENDA — III. OUTRAS DISPOSICIÓNS — 03/07/2009

A Comunidade Autónoma de Galicia é titular dun inmoble na rúa Montero Ríos de Pontevedra, de conformidade co Real decreto 1763/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de educación.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda (actualmente Consellería de Facenda), por instancia da consellería interesada, e sempre que se acredite a desaparición das causas xustificativas da afectación.
A Consellería de Educación e Ordenación Universitaria tiña adscrito o inmoble, que abandonou tras o traslado ao novo edificio administrativo de Campolongo.
Na súa virtude, por proposta da conselleira de Facenda e logo de deliberación do Consello da Xunta de Galicia na súa reunión do día dous de xullo de dous mil nove,
DISPOÑO:
Artigo 1º
Desaféctase do dominio público o ben descrito a continuación:
Edificio situado na avenida Montero Ríos de Pontevedra, que consta de soto, baixo, primeiro e segundo andar, cunha superficie edificada de 816 m2 en cada andar e unha superficie descuberta de 659 m2, que suman un total de 1.475 m2, que linda: dereita, paseo Raíña Victoria; esquerda, xardíns de Vicenti; fondo, xardíns de Vicenti. Atópase inscrita no Rexistro da Propiedade nº 1 de Pontevedra no tomo 1.779, libro 932, folio 111, predio nº 14.143. R.C. 8977501NG2987N0001BD.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dous de xullo de dous mil nove.
Alberto Núñez Feijóo
Presidente
Marta Fernández Currás
Conselleira de Facenda
CORRECCIÓN de erros.-Decreto 323/2009, do 14 maio, polo que se aproban os estatutos do Colexio Oficial de Enxeñeiros Agrónomos de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 03/07/2009

Advertido erro no dito decreto publicado no Diario Oficial de Galicia número 115, do 15 de xuño de 2009, cómpre facer as seguintes correccións:
Na páxina 10288, columna primeira, no artigo 21.6º, onde di: «o contido do punto 2 do artigo 16», debe dicir: «o contido do punto 2 do artigo 17». No mesmo artigo onde di: «Será, así mesmo, necesaria unha maioría cualificada dos dous terzos dos colexiados presentes, para adoptar o acordo de escisión do colexio, sen prexuízo de requirir, así mesmo, a maioría absoluta dos colexiados de pleno dereito e de disolución do colexio», debe dicir: «Será, así mesmo, necesaria unha maioría cualificada dos dous terzos dos colexiados presentes para adoptar o acordo de escisión do Colexio -sen prexuízo de requirir, así mesmo, a maoiría absoluta dos colexiados de pleno dereito- e de disolución do Colexio».
Na páxina 10290, columna segunda, no artigo 27.2º, onde di: «Nos casos de ausencia ou enfermidade ou impedimento de calquera clase, será substituído polo vogal da Xunta de Goberno de máis recente colexiación», debe dicir: «Nos casos de ausencia ou enfermidade ou impedimento de calquera clase, será substituído polo membro da Xunta de Goberno de máis recente colexiación».
CORRECCIÓN de erros.-Decreto 239/2009, do 23 de abril, polo que se nomea secretario xeral da Consellería do Mar a Francisco José Vidal-Pardo y Pardo.
CONSELLERÍA DO MAR — II. AUTORIDADES E PERSOAL — 29/04/2009

Advertido erro na publicación do Decreto 239/2009, do 23 de abril, publicado no Diario Oficial de Galicia número 79, do 24 de abril de 2009, cómpre facer a seguinte corrección:
No sumario (páxina 7.912), e na páxina 7.954, onde di: «Nomeo secretario xeral da Consellería do Mar a Francisco José Vidal-Pardo y Pardo», debe dicir: «Nomeo secretario xeral da Consellería do Mar a Francisco José Vidal-Pardo Pardo».
CORRECCIÓN de erros.-Resolución do 2 de abril de 2009, da Dirección Xeral de Industria, Enerxía e Minas, pola que se aproban os procedementos para a verificación periódica e posterior á reparación ou modificación de distintos instrumentos sometidos a control metrolóxico.
CONSELLERÍA DE INNOVACIÓN E INDUSTRIA — I. DISPOSICIÓNS XERAIS — 27/04/2009

Ver referencia pdf "08000D001P005.PDF"
ANEXO I
Advertida a omisión dos anexos na devandita resolución publicada no Diario Oficial de Galicia número 72, do 16 de abril de 2009, cómpre publicalos a seguir:
Ver referencia pdf "08000D001P005.PDF"
DECRETO 79/2009, do 19 de abril, polo que se establece a estrutura orgánica da Xunta de Galicia.
PRESIDENCIA — I. DISPOSICIÓNS XERAIS — 20/04/2009

Elixido e investido polo Parlamento de Galicia dos poderes propios do presidente da Xunta de Galicia, segundo o Estatuto de autonomía, conforme o disposto nos artigos 15 e 18 da Lei 1/1983, do 22 de febreiro, de normas reguladoras da Xunta e da súa presidencia, en virtude das atribucións que me confire o artigo 26, número 1º, do mesmo texto legal, e para establecer a nova estrutura orgánica do Goberno de Galicia, con adecuación ás competencias que ten asumidas e son propias da Comunidade Autónoma, e tendo en conta os criterios de eficacia, austeridade e economía que deben inspirar a actuación e a organización administrativa,
DISPOÑO:
Artigo 1º
A Xunta de Galicia estará integrada polos departamentos que a seguir se relacionan:
-Consellería de Presidencia, Administracións Públicas e Xustiza.
-Consellería de Facenda.
-Consellería de Medio Ambiente, Territorio e Infraestruturas.
-Consellería de Economía e Industria.
-Consellería de Educación e Ordenación Universitaria.
-Consellería de Sanidade.
-Consellería de Cultura e Turismo.
-Consellería de Traballo e Benestar.
-Consellería do Medio Rural.
-Consellería do Mar.
Artigo 2º
A orde de prelación das consellerías é a que se establece no artigo anterior.
Disposición derrogatoria
Quedan derrogadas cantas disposicións de igual ou inferior rango se opoñan ao disposto neste decreto.
Disposicións derradeiras
Primeira.-O Consello da Xunta de Galicia adoptará as medidas necesarias para adecuar a estrutura dos distintos organismos obxecto de regulación deste decreto, dentro da política de austeridade, racionalización e redución do gasto público.
Segunda.-A Consellería de Facenda realizará as modificacións e habilitacións orzamentarias precisas para o cumprimento do previsto neste decreto, sen que en ningún caso poidan orixinar incremento de gasto.
Terceira.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dezanove de abril de dous mil nove.
Alberto Núñez Feijóo
Presidente
a) CESAMENTOS PRESIDENCIA
ORDE do 14 de abril de 2009 pola que se dispón o cesamento de Emilio Nogueira Moure como presidente do Instituto Galego de Consumo.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 17/04/2009

En uso das atribucións que me confire o artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
DISPOÑO:
O cesamento de Emilio Nogueira Moure como presidente do Instituto Galego de Consumo, agradecéndolle os servizos prestados.
Santiago de Compostela, 14 de abril de 2009.
Fernando Xabier Blanco Álvarez
Conselleiro de Innovación e Industria
RESOLUCIÓN do 9 de marzo de 2009, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión paritaria do convenio colectivo de Autopista Central Gallega, Concesionaria Española, S.A., relativo á revisión salarial para o ano 2009.
CONSELLERÍA DE TRABALLO — III. OUTRAS DISPOSICIÓNS — 14/04/2009

Visto o acordo subscrito o 4 de febreiro de 2009, pola comisión paritaria do convenio colectivo de Autopista Central Gallega, Concesionaria Española, S.A. relativo á revisión salarial para o ano 2009, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais
ACORDA:
Primeiro.-Ordenar a inscrición da dita revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 9 de marzo de 2009.
Pilar Cancela Rodríguez
Directora xeral de Relacións Laborais
Ver referencia pdf "07000D012P033.PDF"
CORRECCIÓN de erros.-Resolución do 2 de febreiro de 2009, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo suscrito polas partes asinantes do convenio colectivo extraestaturario do sector da lousa das provincias de Ourense e Lugo.
CONSELLERÍA DE TRABALLO — III. OUTRAS DISPOSICIÓNS — 14/04/2009

Advertido erro na devandita resolución publicada no Diario Oficial de Galicia nº 47, do 9 de marzo de 2009, cómpre facer a seguinte corrección:
Na páxina 5.020, onde di: «convenio colectivo extraestatutario do sector da lousa das provincias de Ourense e Lugo»; debe dicir: «convenio colectivo do sector da lousa das provincias de Ourense e Lugo».
DECRETO 75/2009, do 4 de marzo, polo que se crea un instituto de educación secundaria en Ponteareas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/04/2009

O Estatuto de autonomía de Galicia, no seu artigo 31 e o Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, determinan o marco competencial para o regulamento e administración do ensino en toda a súa extensión, niveis e graos, modalidades e especialidades.
De conformidade coa Lei orgánica 2/2006, do 3 de maio, de educación, e atendendo ao disposto no artigo 1.3º do Regulamento orgánico dos institutos de educación secundaria, aprobado polo Decreto 324/1996, do 26 de xullo, e, finalmente, tendo en conta a racional distribución das ensinanzas que se van impartir nos centros escolares existentes no concello e as necesidades educativas previstas para a zona, faise precisa a creación dun instituto de educación secundaria no concello de Ponteareas que atenda ao crecente aumento de poboación do concello e acolla o novo alumnado da ESO e bacharelato procedente dos veciños concellos de Covelo e Mondariz.
En consecuencia, por proposta da conselleira de Educación e Ordenación Universitaria no exercicio da facultade outorgada polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, e pola Lei 2/2007, do 28 de marzo, do traballo en igualdade das mulleres de Galicia, logo da deliberación do Consello da Xunta de Galicia na súa reunión do día catro de marzo de dous mil nove,
DISPOÑO:
Artigo 1º
Créase o instituto de educación secundaria de Ponteareas, código 36024781, con capacidade para 16 unidades de educación secundaria obrigatoria.
Disposición derradeira
A Consellería de Educación e Ordenación Universitaria queda autorizada para adoptar as medidas necesarias para o cumprimento do disposto neste decreto.
Santiago de Compostela, catro de marzo de dous mil nove.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
DECRETO 80/2009, do 19 de abril, polo que se dispón que cesen os titulares dos departamentos da Xunta de Galicia que se citan.
PRESIDENCIA — II. AUTORIDADES E PERSOAL — 20/04/2009

Cumpridas as previsións do artigo 15, número 2º, do Estatuto de autonomía de Galicia e en virtude das facultades que me confire como presidente desta o artigo 26, número 1º, da Lei 1/1983, do 22 de febreiro, de normas reguladoras da Xunta e da súa presidencia,
DISPOÑO:
Artigo único.-Que cesen nos seus cargos os titulares dos departamentos da Xunta de Galicia, de conformidade coa seguinte relación e agradecéndolles os servizos prestados:
-Anxo Manuel Quintana González, vicepresidente da Igualdade e do Benestar.
-José Luis Méndez Romeu, conselleiro de Presidencia, Administracións Públicas e Xustiza.
-José Ramón Fernández Antonio, conselleiro de Economía e Facenda.
-María José Caride Estévez, conselleira de Política Territorial, Obras Públicas e Transportes.
-Laura Elena Sánchez Piñón, conselleira de Educación e Ordenación Universitaria.
-Fernando Xabier Blanco Álvarez, conselleiro de Innovación e Industria.
-Alfredo Suárez Canal, conselleiro do Medio Rural.
-Ánxela Bugallo Rodríguez, conselleira de Cultura e Deporte.
-María José Rubio Vidal, conselleira de Sanidade.
-María Carmen Gallego Calvar, conselleira de Pesca e Asuntos Marítimos.
-Manuel Vázquez Fernández, conselleiro de Medio Ambiente e Desenvolvemento Sostible.
-Ricardo Jacinto Varela Sánchez, conselleiro de Traballo.
-María Teresa Táboas Veleiro, conselleira de Vivenda e Solo.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dezanove de abril de dous mil nove.
Alberto Núñez Feijóo
Presidente
b) NOMEAMENTOS PRESIDENCIA
DECRETO 81/2009, do 19 de abril, polo que se nomean os titulares dos departamentos da Xunta de Galicia.
PRESIDENCIA — II. AUTORIDADES E PERSOAL — 20/04/2009

Establecida a nova configuración dos departamentos que integran a Xunta de Galicia polo Decreto 79/2009, do 19 de abril, procede a designación e o nomeamento dos seus titulares.
Na súa virtude, no uso das atribucións que me confiren o artigo 16, número 3º, do Estatuto de autonomía de Galicia e o artigo 26, número 1º, da Lei 1/1983, do 22 de febreiro, de normas reguladoras da Xunta e da súa presidencia,
DISPOÑO:
Artigo único.-Nomear titulares dos departamentos da Xunta de Galicia as persoas que a seguir se relacionan:
-Alfonso Rueda Valenzuela, conselleiro de Presidencia, Administracións Públicas e Xustiza.
-Marta Fernández Currás, conselleira de Facenda.
-Agustín Hernández Fernández de Rojas, conselleiro de Medio Ambiente, Territorio e Infraestruturas.
-Javier Guerra Fernández, conselleiro de Economía e Industria.
-Jesús Vázquez Abad, conselleiro de Educación e Ordenación Universitaria.
-María del Pilar Farjas Abadía, conselleira de Sanidade.
-Roberto Varela Fariña, conselleiro de Cultura e Turismo.
-Beatriz Mato Otero, conselleira de Traballo e Benestar.
-Samuel Jesús Juárez Casado, conselleiro do Medio Rural.
-Rosa María Quintana Carballo, conselleira do Mar.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dezanove de abril de dous mil nove.
Alberto Núñez Feijóo
Presidente
ORDE do 6 de abril de 2009 pola que se resolve a convocatoria de subvención para o desenvolvemento dos proxectos de promoción de estilos de vida saudables nos concellos de Galicia.
CONSELLERÍA DE SANIDADE — III. OUTRAS DISPOSICIÓNS — 15/04/2009

Por Orde do 23 de xaneiro de 2009, da Consellería de Sanidade (DOG número 23, do 3 de febreiro) dítanse normas para a concesión de subvencións a proxectos de promoción de estilos de vida saudables nos concellos de Galicia.
O artigo 7 da citada norma establece que, examinadas pola comisión de valoración as solicitudes presentadas, procederase á súa resolución mediante orde da Consellería de Sanidade, que será publicada no Diario Oficial de Galicia, facéndose constar a contía das axudas concedidas.
Na súa virtude, esta consellería
DISPÓN:
Artigo único.-Aprobar, denegar ou excluír os proxectos dirixidos aos concellos que se recollen no anexo desta orde, así como adxudicarlles as contías que se determinen nel.
Santiago de Compostela, 6 de abril de 2009.
María José Rubio Vidal
Conselleira de Sanidade
Ver referencia pdf "07100D003P015.PDF"
CORRECCIÓN de erros.-Orde do 27 de febreiro de 2009 pola que se establecen as bases reguladoras das axudas para a promoción da recría de gando vacún en Galicia e se convocan axudas para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 20/04/2009

Advertido erro na devandita orde publicada no Diario Oficial de Galicia nº 48, do 10 de marzo de 2009, cómpre facer a seguinte corrección:
Na páxina 5.071, no punto 7 do artigo 6º.-Requisitos, onde di: «A permanencia mínima na explotación poderase ver interrompida nos casos de que a recría se faga nun centro especializado de recría»; debe dicir: «A permanencia mínima na explotación poderase ver interrompida nos casos de que a recría se faga nun centro colectivo de recría de Galicia».
RESOLUCIÓN do 12 de febreiro de 2009, da Dirección Xeral de Patrimonio Cultural, pola que se inscribe á Asociación Cultural Andacamiños de Santiago no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 20/04/2009

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Andacamiños de Santiago do 9 de decembro de 2008.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto, segundo o cal as entidades solicitantes deberán ter como finalidade a recuperación, conservación e promoción dos camiños de Santiago, así como a difusión da cultura derivada deles.
Considerando que segundo o artigo 26, a solicitude foi presentada segundo o modelo que figura no anexo e ía acompañada da documentación pertinente.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Cultural Andacamiños de Santiago quede inscrita no Rexistro de Entidades de Promoción do Camiño de Santiago co número 181.
Santiago de Compostela, 12 de febreiro de 2009.
Felipe Arias Vilas
Director xeral de Patrimonio Cultural
RESOLUCIÓN do 14 de abril de 2009 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2008.
CONSELLERÍA DE ECONOMÍA E FACENDA — III. OUTRAS DISPOSICIÓNS — 27/04/2009

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2008, que figuran como anexo a esta resolución.
Santiago de Compostela, 14 de abril de 2009.
José Ramón Fernández Antonio
Conselleiro de Economía e Facenda
Ver referencia pdf "08000D003P021.PDF"
CORRECCIÓN de erros.-Resolución do 27 de marzo de 2009 pola que se ordena a publicación do acordo do Consello da Xunta de Galicia do 26 de marzo de 2009 polo que se aproba a modificación da relación de postos de traballo da Consellería de Pesca e Asuntos Marítimos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/04/2009

Advertido erro na Resolución do 27 de marzo de 2009, publicada no DOG nº 67, do martes 7 de abril de 2009, é necesario facer a oportuna corrección:
-Na páxina 6.893, no centro de destino «DELEG. COMARC. VILAGARCÍA-BASE OPERATIVA (VILAGARCÍA)», na columna Código do posto:
-Onde di: «PATRÓN/OA», debe dicir: «PE.C99.30.010.36590.010».
-Na columna Denominación, debe dicir: «PATRÓN/OA».
ORDE do 31 de marzo de 2009 pola que se revisa a relación de actividades artesás recollidas no anexo IV do Decreto 218/2001, do 7 de setembro, polo que se refunde a normativa vixente en materia de artesanía (Diario Oficial de Galicia número 185, do 24 de setembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 20/04/2009

De acordo co disposto no artigo 30 do Decreto 218/2001, do 7 de setembro, polo que se refunde a normativa vixente en materia de artesanía (DOG nº 185, do 24 de setembro), recoñécense oficialmente como actividades artesás os traballos e actividades que figuran no anexo IV do referido decreto, para os efectos da súa inclusión na sección de actividades artesás do rexistro xeral de Artesanía de Galicia.
O artigo 31 do mesmo texto legal sinala que a relación de actividades artesás poderá ser obxecto de revisión periódica pola Comisión Galega de Artesanía, de oficio ou por instancia de parte interesada. A revisión levarase a cabo mediante orde da consellería competente en materia de artesanía por proposta do citado órgano colexiado.
Logo da solicitude por instancia da parte interesada da inclusión na sección de actividades artesás do rexistro xeral de Artesanía de Galicia das actividades de centón (retallos) e bixutaría, o Pleno da Comisión Galega de Artesanía, na súa reunión de data 23 de xullo de 2008, acordou que ambas as dúas actividades tiñan particularidades propias que as diferenciaban notablemente dos oficios artesanais recollidos no anexo IV do Decreto 218/2001, do 7 de setembro, propoñendo, por unanimidade dos seus membros, a inclusión das devanditas actividades na sección de actividades artesás do referido rexistro xeral de Artesanía de Galicia.
Con base no anterior e de acordo co disposto no artigo 31 do Decreto 218/2001, do 7 de setembro,
RESOLVO:
Primeiro.-A inclusión das actividades de centón (retallos) e bixutaría na relación de actividades artesás recollida no anexo IV do Decreto 218/2001, do 7 de setembro, conforme o disposto no anexo I desta orde.
Segundo.-Actualizar o devandito anexo IV do Decreto 218/2001, do 7 de setembro, conforme o disposto no anexo I desta orde.
Santiago de Compostela, 31 de marzo de 2009.
Fernando Xabier Blanco Álvarez
Conselleiro de Innovación e Industria
Ver referencia pdf "07500D005P009.PDF"
CORRECCIÓN de erros.-Resolución do 7 de abril de 2009 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2009, instrumentadas mediante convenio de colaboración entre este instituto e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/04/2009

Advertidos erros na referida resolución, publicada no DOG nº 73, do 17 de abril de 2009, procede facer as seguintes correccións:
Dentro da base reguladora da liña internacionalización:
-Na páxina 7.459, no artigo 3.3.2., onde di: «Poderán ser obxecto de financiamento a través desta liña todas as actividades económicas, agás as excluídas pola Comisión Europea no artigo 1 do Regulamento 800/2008, no artigo 1 do Regulamento 875/2007 e no artigo 1 do Regulamento 1535/2007», debe dicir: «Poderán ser obxecto de financiamento a través desta liña todas as actividades económicas, agás as excluídas pola Comisión Europea no artigo 1 do Regulamento 800/2008, no artigo 1 do Regulamento 875/2007 e no artigo 1.2 do Regulamento 1857/2006».
Dentro da base reguladora da liña emprendedores:
-Na páxina 7.459, no artigo 3.4.2., onde di: «Poderán ser obxecto de financiamento a través desta liña todas as actividades económicas, agás as excluídas pola Comisión Europea no artigo 1 do Regulamento 800/2008, no artigo 1 de Regulamento 875/2007 e no artigo 1 do Regulamento 1535/2007, debe dicir: «Poderán ser obxecto de financiamento a través desta liña todas as actividades económicas, agás as excluídas pola Comisión Europea no artigo 1 do Regulamento 800/2008, no artigo 1 do Regulamento 875/2007 e no artigo 1.2 do Regulamento 1857/2006».
DECRETO 72/2009, do 26 de marzo, polo que se declara a urxente ocupación, para os efectos de expropiación forzosa, polo Concello de Catoira, dos bens e dereitos necesarios para a realización das obras do proxecto da nova estación depuradora de augas residuais de Catoira.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/04/2009

O Concello de Catoira, en sesión plenaria que tivo lugar o día vinte e dous de febreiro de dous mil sete, aprobou o proxecto da nova estación depuradora de augas residuais (EDAR) de Catoira e, na sesión do vinte e oito de decembro de dous mil sete, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Presidencia, Administracións Públicas e Xustiza, e contén a xustificación acreditativa da motivación para a declaración de urxente ocupación.
Que o expediente foi tratado na Comisión de Secretarios Xerais previa á súa elevación ao Consello da Xunta de Galicia.
Que o expediente contén a documentación a que se refire o artigo primeiro da Orde do 7 de decembro de 1983, sobre declaracións de urxente ocupación, así como a exixida no artigo 3 da Lei 11/1996, do 27 de decembro, de medidas de disciplina orzamentaria.
En consecuencia, considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo o concello, con esta actuación se conseguiría que a vertedura das augas residuais ao río se faga coas debidas garantías hixiénico-sanitarias, o que evitaría o impacto ambiental que produce a contaminación derivada da insuficiencia do obsoleto sistema actual.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e seis de marzo de dous mil nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, para os efectos de expropiación forzosa, polo Concello de Catoira, dos bens e dereitos concretados no expediente administrativo instruído para o efecto e necesarios para a execución das obras do proxecto da nova EDAR de Catoira; de ser o caso, unha vez ocupados os terreos necesarios deberanse obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e seis de marzo de dous mil nove.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 71/2009, do 26 de marzo, polo que se declara a urxente ocupación, para os efectos de expropiación forzosa, polo Concello de Camariñas, dos bens e dereitos necesarios para a realización das obras do proxecto de colectores xerais e estación depuradora de augas residuais da Ponte do Porto.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/04/2009

O Concello de Camariñas, en sesión que tivo lugar o día vinte e seis de setembro de dous mil oito, aprobou o proxecto de colectores xerais e estación depuradora de augas residuais (EDAR) da Ponte do Porto e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Presidencia, Administracións Públicas e Xustiza, e contén a xustificación acreditativa da motivación para a declaración de urxente ocupación.
Que o expediente foi tratado na Comisión de Secretarios Xerais previa á súa elevación ao Consello da Xunta de Galicia.
Que o expediente contén a documentación a que se refire o artigo primeiro da Orde do 7 de decembro de 1983, sobre declaracións de urxente ocupación, así como a exixida no artigo 3 da Lei 11/1996, do 27 de decembro, de medidas de disciplina orzamentaria.
En consecuencia considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo o concello, na localidade da Ponte do Porto, se están a producir continuas verteduras que xeran unha grave contaminación ambiental no río Grande e na ría en xeral, co conseguinte prexuízo para a calidade das augas, recursos pesqueiros e marisqueiros da zona.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e seis de marzo de dous mil nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, para os efectos de expropiación forzosa, polo Concello de Camariñas, dos bens e dereitos concretados no expediente administrativo instruído para o efecto e necesarios para a execución das obras do proxecto de colectores xerais e EDAR da Ponte do Porto; de ser o seu caso, unha vez ocupados os terreos necesarios, deberanse obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e seis de marzo de dous mil nove.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 26 de marzo de 2009 pola que se lles dá publicidade ás axudas concedidas ao abeiro da Orde do 8 de setembro de 2008, pola que se establecen as bases reguladoras para a concesión, en réxime de concorrencia non competitiva, de subvencións para o fomento do uso das deducións fiscais e das bonificacións na cotización á Seguridade Social por actividades de investigación, desenvolvemento e innovación, no ámbito da Comunidade Autónoma de Galicia, e se procede á súa convocatoria para o ano 2008 (Diario Oficial de Galicia número 187, do 26 de setembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 21/04/2009

O artigo 14 da orde reguladora dispón: «Unha vez que finalice o prazo de presentación de solicitudes publicarase no Diario Oficial de Galicia a relación de subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación, no Diario Oficial de Galicia, das axudas concedidas con cargo ás aplicacións orzamentarias 10.02.741A.771.0, ao abeiro da Orde do 8 de setembro de 2008 pola que se aprobaron as bases reguladoras para a concesión das subvencións para o fomento do uso das deducións fiscais e das bonificacións na cotización á Seguridade Social por actividades de investigación, desenvolvemento e innovación, no ámbito da Comunidade Autónoma de Galicia, e se procede á súa convocatoria para o ano 2008.
Santiago de Compostela, 26 de marzo de 2009.
P.D. (Orde 31-1-2006; DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "07600D004P033.PDF"
ORDE do 13 de abril de 2009 pola que se autoriza o cambio de denominación do Colexio de Educación Infantil e Primaria Ibáñez Martín de Ferrol, na provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/2009

Tendo en conta o disposto no artigo 8, punto 1º, do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do centro que se relaciona no anexo a esta orde.
Santiago de Compostela, 13 de abril de 2009.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Ferrol.
Localidade: Ferrol.
Código de centro: 15006699.
Denominación: Colexio de Educación Infantil e Primaria Ibáñez Martín.
Nova denominación: Colexio de Educación Infantil e Primaria Recimil.
ORDE do 8 de abril de 2009 pola que se autoriza o cambio de denominación do Colexio de Educación Infantil e Primaria Doutor Eijo Garay de Vigo, na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/2009

Tendo en conta o disposto no artigo 8, punto 1º, do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, así como os correspondentes informes, por proposta da Dirección Xeral de Ordenación e Innovación Educativa, esta consellería,
DISPÓN:
Autorizar o cambio de denominación do centro que se relaciona no anexo a esta orde.
Santiago de Compostela, 8 de abril de 2009.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Código de centro: 36010241.
Denominación: Colexio de Educación Infantil e Primaria Doutor Eijo Garay.
Nova denominación: Colexio de Educación Infantil e Primaria Illas Cíes.
REAL decreto 630/2009, do 17 de abril, polo que se nomea presidente da Xunta de Galicia a Alberto Núñez Feijóo.
PRESIDENCIA DO GOBERNO — II. AUTORIDADES E PERSOAL — 18/04/2009

De conformidade co disposto nos artigos 152.1º da Constitución e 15.2º do Estatuto de autonomía de Galicia,
Nomeo presidente da Xunta de Galicia a Alberto Núñez Feijóo, elixido polo Parlamento de Galicia na súa sesión dos días 14 e 16 de abril de 2009.
Dado en Madrid o dezasete de abril de dous mil nove
Juan Carlos R.
José Luis Rodríguez Zapatero
Presidente do Goberno
REAL decreto 629/2009, do 17 de abril, polo que se dispón o cesamento de Emilio Pérez Touriño como presidente da Xunta de Galicia.
PRESIDENCIA DO GOBERNO — II. AUTORIDADES E PERSOAL — 18/04/2009

De conformidade co disposto no artigo 15.2º do Estatuto de autonomía de Galicia,
Dispoño o cesamento de Emilio Pérez Touriño como presidente da Xunta de Galicia, agradecéndolle os servizos prestados.
Dado en Madrid o dezasete de abril de dous mil nove.
Juan Carlos R.
José Luis Rodríguez Zapatero
Presidente do Goberno
b) NOMEAMENTOS PRESIDENCIA DO GOBERNO
ORDE do 18 de marzo de 2009 pola que se fixa o prezo de venda ao público da publicación Seguridade e Calidade no Bloque Cirúrxico.
CONSELLERÍA DE SANIDADE — III. OUTRAS DISPOSICIÓNS — 16/04/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato, e despois de emitido informe favorable da Consellería de Economía e Facenda, esta consellería
DISPÓN:
Artigo único
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 18 de marzo de 2009.
Mª José Rubio Vidal
Conselleira de Sanidade
ANEXO
Seguridade e Calidade no Bloque Cirúrxico: 4 euros.
ORDE do 13 de abril de 2009 pola que se fixan os prezos de venda ao público de diversas publicacións dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/04/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala que os prezos privados serán fixados polas consellerías correspondentes, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras, logo de emitido o informe favorable pola Consellería de Economía e Facenda, para seren publicados no Diario Oficial de Galicia.
Para cumprir este mandato, e despois de emitir o preceptivo informe favorable a Consellería de Economía e Facenda,
DISPOÑO:
Artigo único.
1. Quedan aprobados os prezos de venda ao público das publicacións editadas polos órganos superiores da Presidencia da Xunta de Galicia que se relacionan no anexo.
2. Estes prezos entenderanse co IVE incluído.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de abril de 2009.
José Luis Méndez Romeu
Conselleiro de Presidencia, Administracións Públicas e Xustiza
ANEXO
-A casa de contratación da Coruña: 15 .
-Céltiga (1924-1932). Revista de arte, crítica, literatura y actualidades: 35 .
-Clave Orión (números XII-XIII-XIV-XV): 20 .
-Entremiradas I. Galicia-Bos Aires: 15 .
-Entremiradas II. Galicia-Cuba: 15 .
-Galegos na diáspora. 1989-2009: 40 .
-Guía de conversa en galego: 5 .
-Homenaxe á profesora Giulia Lanciani: 18 .
CORRECCIÓN de erros.-Orde do 1 de abril de 2009 pola que se publican as bases das subvencións ás entidades sen ánimo de lucro de conservación, protección e promoción do Camiño de Santiago e se procede á súa convocatoria para o ano 2009.
CONSELLERÍA DE CULTURA E DEPORTE — III. OUTRAS DISPOSICIÓNS — 18/04/2009

Advertido que  non se incorpora o anexo ao que se refire o artigo 4º da Orde (páxina 7.045) cómpre emendar o dito erro, polo que se publica o anexo que foi omitido.
Ver referencia pdf "07400D004P004.PDF"
ORDE do 8 de abril de 2009 pola que se fai pública a ampliación do importe existente para a concesión de subvencións para as accións formativas dirixidas prioritariamente a persoas traballadoras ocupadas, cofinanciadas polo Fondo Social Europeo para o exercicio de 2009.
CONSELLERÍA DE TRABALLO — III. OUTRAS DISPOSICIÓNS — 17/04/2009

A Orde do 13 de febreiro de 2009 (DOG nº 34, do 18 de febreiro), establece na súa disposición adicional cuarta que se poderán efectuar resolucións complementarias no caso de que haxa incrementos das cantidades asignadas á comunidade autónoma, que deberán provir de transferencias, incorporacións, ampliacións, remanentes ou xeracións de crédito.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 13 de febreiro de 2009, coa finalidade de facer chegar estas ao maior número de beneficiarios posibles.
Por todo o exposto, e no uso das facultades que me foron conferidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 13 de febreiro de 2009, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2009:
16.03.323B.471.0 polo importe de 16.981.054,47 euros; código proxecto 200600481.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 8 de abril de 2009.
Ricardo Jacinto Varela Sánchez
Conselleiro de Traballo
ORDE do 8 de abril de 2009 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente aos traballadores e traballadoras desempregados/as na Comunidade Autónoma de Galicia correspondente ao exercicio 2009, convocadas pola Orde do 11 de decembro de 2008.
CONSELLERÍA DE TRABALLO — III. OUTRAS DISPOSICIÓNS — 17/04/2009

A Orde do 11 de decembro de 2008 (DOG nº 245, do 18 de decembro), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 11 de decembro de 2008, coa finalidade de facer chegar estas ao maior número de beneficiarios posibles.
Por todo o exposto, e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 11 de decembro de 2008, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2009:
Ver referencia pdf "07300D013P032.PDF"
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 8 de abril de 2009.
Ricardo Jacinto Varela Sánchez
Conselleiro de Traballo
CORRECCIÓN de erros.-Orde do 11 de marzo de 2009 pola que se establecen as bases reguladoras para a concesión, en réxime de concorrencia competitiva, das axudas aos investimentos a bordo de buques pesqueiros e selectividade cofinanciadas co Fondo Europeo da Pesca.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 17/04/2009

Advertido erro na dita orde, publicada no Diario Oficial de Galicia nº 57, do 24 de marzo de 2009, cómpre facer a oportuna corrección:
Na páxina 5.947, Artigo 8º.-Investimentos obxecto de subvención, o parágrafo final da letra j), que di: «sempre que os devanditos investimentos non aumenten a capacidade pesqueira dos buques» haberá que entendelo referido a todos os investimentos recollidos nas letras a) a j) e non só aos da letra j), polo que o dito artigo quedará redactado como segue:
Artigo 8º.-Investimentos obxecto de subvención.
1. Poderán ser elixibles ao abeiro desta orde os investimentos que se realicen a bordo dos buques e que teñan as seguintes finalidades:
a) Mellora da seguridade a bordo do buque.
b) Mellora das condicións de traballo.
c) Mellora das condicións de hixiene.
d) Mellora da calidade e conservación dos produtos.
e) Mellora do rendemento enerxético.
f) Mellora da selectividade.
g) Substitución do motor.
h) Substitución das artes de pesca por outras máis selectivas.
i) Investimentos establecidos no artigo 25.6º do FEP.
j) Investimentos establecidos no artigo 7 do Regulamento (CE) 744/2008.
Sempre que os devanditos investimentos non aumenten a capacidade pesqueira dos buques.
Advertida unha omisión, no anexo IV, na páxina 5.959, súmanse dous novos cadros para encher co importe no caso da substitución do motor, máis de 24 metros, e no caso da 1ª substitución.
Esta corrección de erros, ao ser unha aclaración, non modifica o prazo de presentación de solicitudes.
Ver referencia pdf "07300D012P023.PDF"
CORRECCIÓN de erros.-Orde do 23 de marzo de 2009 pola que se declara de interese galego a Fundación Óscar Pereiro e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 17/04/2009

Advertido erro na devandita orde, publicada no Diario Oficial de Galicia número 63 do mércores 1 de abril de 2009, procede realizar a seguinte corrección:
No primeiro parágrafo, onde di: «...pola que se clasifica de interese a Fundación Óscar Pereiro,...», debe dicir: «...pola que se clasifica de interese deportivo a Fundación Óscar Pereiro,...».
ORDE do 26 de marzo de 2009 pola que se declara extinguida a autorización por cesamento de actividades do centro autorizado de artes plásticas e deseño Silvent, do concello de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/04/2009

Iniciado de oficio o expediente para proceder á extinción da autorización do centro autorizado de artes plásticas e deseño Silvent, código 15027991, situado na rúa Río Porto nº 8 de Ferrol, por cesamento de actividades docentes.
Visto o informe da Inspección Educativa da Delegación Provincial da Consellería de Educación e Ordenación Universitaria da Coruña no cal figura que este centro non tivo matrícula nos cursos 2006/2007, 2007/2008 e no actual 2009/2010, cumprido o trámite de audiencia ao interesado previsto na disposición sétima, alínea 2, da Orde do 5 de setembro de 1996, pola que se desenvolve o Decreto 253/1995, do 29 de setembro, sobre autorización a centros docentes privados para impartir ensinanzas artísticas, e considerando que o cesamento de actividades docentes do centro non comporta ningún grave prexuízo para o interés público.
Esta consellería, en uso das atribucións que ten conferidas e por proposta da Dirección Xeral de Ordenación e Innovación Educativa,
DISPÓN:
Primeiro.-A extinción da autorización, por cesamento de actividades docentes, do centro autorizado de artes plásticas e deseño que se indica a continuación:
Código do centro: 15027991.
Denominación: centro autorizado de artes plásticas e deseño Silvent.
Titular: Esart Silvent, S.L.
Domicilio: rúa Río Porto nº 8.
Concello: Ferrol.
Provincia: A Coruña.
Ensinanzas que se extinguen: todas as que tiña autorizadas (os ciclos formativos de grao superior de artes plásticas e deseño de estilismo de indumentaria, modelismo de indumentaria e fotografía artística).
Segundo.-Esta extinción dará lugar á correspondente inscrición no Rexistro de Centros da Consellería de Educación e Ordenación Universitaria.
Esta orde, que esgota a vía administrativa, poderá ser obxecto de recurso potestativo de reposición ante a conselleira de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de marzo de 2009.
Laura Sánchez Piñón
Conselleira de Educación e Ordenación Universitaria